**Jarrod Bowen** (s. 20. joulukuuta 1996 Leominster, Englanti) on englantilainen jalkapalloilija, joka edustaa Englannin Valioliigassa pelaavaa West Ham Unitedia. Hän on pelipaikaltaan hyökkääjä.

Seurajoukkueura
---------------

### Hereford United

Bowen on Hereford Unitedin kasvatti. Debyyttinsä Hereford Unitedin edustusjoukkueessa Bowen teki 22. maaliskuuta 2014 ottelussa Barnetia vastaan. Ensimmäisen maalinsa aikuisten tasolla hän teki 21. huhtikuuta 2014 Alfreton Townia vastaan.

### Hull City

Bowen siirtyi heinäkuussa 2014 Hull Cityn junioriakatemiaan kolmen vuoden sopimuksella. Englannin Valioliigassa hän pelasi ensimmäisen kerran 29. lokakuuta 2016 Watfordia vastaan. Hän tuli kentälle ottelun 90. minuutilla Markus Henriksenin tilalle. Hull City tiedotti 7. marraskuuta 2016 tehneensä Bowenin kanssa kaksivuotisen jatkosopimuksen. Hull City putosi kauden 2016–2017 päätteeksi Valioliigasta ja Bowen pelasi kauden aikana yhteensä seitsemässä Valioliigan ottelussa.

Kaudella 2017–2018 Bowen vakiinnutti paikkansa Hull Cityn avauskokoonpanossa. Hän teki ensimmäisen maalinsa Hull Cityn riveissä 5. elokuuta 2017 Englannin Mestaruussarjan ottelussa Aston Villaa vastaan. Syyskuussa 2017 hän teki vuoteen 2020 asti ulottuvan jatkosopimuksen Hull Cityn kanssa. Bowen oli kaudella 2017–2018 Hull Cityn paras maalintekijä 14 maalillaan. Kauden päätteeksi sekä Hull Cityn kannattajat että Hull Cityn pelaajat äänestivät hänet kauden 2017–2018 Hull Cityn vuoden pelaajaksi.

Bowen oli myös kaudella 2018–2019 Hull Cityn paras maalintekijä 22 maalillaan. Hull Cityn päävalmentaja Nigel Adkins sekä seuran kannattajat ja pelaajat äänestivät hänet jälleen Hull Cityn vuoden pelaajaksi. Hänet myös valittiin huhtikuussa 2019 Football Leaguen kauden joukkueeseen. Hän pelasi Hullissa kaikkiaan 117 Mestaruussarjan ottelua ja teki 52 maalia.

### West Ham United

Bowen siirtyi 31. tammikuuta 2020 Englannin Valioliigan West Ham Unitediin vuoteen 2025 ulottuvalla sopimuksella. Siirtosumman kerrottiin olevan noin 20 miljoonaa puntaa.

Bowen teki ensimmäisen maalinsa Valioliigassa 29. helmikuuta 2020 ottelussa Southamptonia vastaan. Hän pelasi kevätkauden 2020 aikana kaikkiaan 13 valioliigaottelua. Seuraavalla kaudella hän viimeisteli 38 valioliigaottelussa kahdeksan maalia.

Kaudella 2021–2022 Bowen oli West Hamin paras maalintekijä Valioliigassa 12 maalillaan. Hän antoi myös 12 maalisyöttöä. Eurooppa-liigan yhdeksässä ottelussa hän teki kolme maalia. West Hamin pelaajat äänestivät hänet kauden päätteeksi joukkueen kauden parhaaksi pelaajaksi.

Kaudella 2022–2023 Bowen teki voittomaalin West Hamin kukistaessa Konferenssiliigan loppuottelussa Fiorentinan maalein 2–1. Kaikkiaan hän teki 11 ottelussa viisi maalia. Valioliigassa hän pelasi kaikissa 38 ottelussa ja viimeisteli kuusi maalia.

Maajoukkueura
-------------

Bowen pelasi ensimmäistä kertaa Englannin maajoukkueessa 4. kesäkuuta 2022 Kansojen liigan ottelussa Unkaria vastaan. ja pelasi toistaiseksi ainoat neljä maaotteluaan seuraavien kymmenen päivän aikana.

Pelityyli
---------

Bowenia kuvaillaan hyvin liikkuvaksi ja taitavaksi laitahyökkääjäksi, jolla on hyvät maalintekotaidot. West Hamin apuvalmentaja Stuart Pearce on verrannut Bowenin pelityyliä Mohamed Salahiin.

Lähteet
-------

1. ↑  Jarrod Bowen Soccerway-sivustolla (englanniksi)
2. ↑  Jarrod Bowen Transfermarkt-sivustolla (englanniksi)
3. 1 2 3 4 5 6 7  Jarrod Bowen - player profile *transfermarkt.com*. Transfermarkt. Viitattu 8.6.2022.
4. ↑  Clark, Tom: Jarrod Bowen reveals preferred position after starring as West Ham's striker in Europa League *football.london*.  22.10.2021. Reach PLC. Viitattu 8.6.2022.
5. 1 2  Thomas, Roshane & Buckingham, Philip: Jarrod Bowen’s journey from non-League to the England squad *theathletic.com*.  3.6.2022. The Athletic. Viitattu 8.6.2022.
6. ↑  Barnet vs. Hereford United - 22 March 2014 *soccerway.com*. Soccerway. Viitattu 8.6.2022.
7. ↑  Bate, Adam: Jarrod Bowen's England call-up: From Hereford heroics as a teenager to Premier League star and England squad *skysports.com*.  25.5.2022. Sky Sports. Viitattu 8.6.2022.
8. ↑  Morgan, Ian: Hereford United youngster Jarrod Bowen signs three-year deal with Hull City *herefordtimes.com*.  3.7.2014. Newsquest Media Group Ltd. Viitattu 8.6.2022.
9. ↑  Davis, Matt: Watford 1-0 Hull CIty *bbc.com*.  29.10.2016. BBC. Viitattu 8.6.2022.
10. ↑  Jarrod Bowen signs two-year extension with Hull City *espn.co.uk*.  7.11.2016. ESPN. Viitattu 8.6.2022.
11. ↑  Burton, Chris: Bowen welcomes Tottenham talk but offers no transfer hint *goal.com*.  15.1.2019. Goal. Viitattu 8.6.2022.
12. ↑  Aston Villa 1-1 Hull City: Jarrod Bowen strike earns Tigers point *skysports.com*.  6.8.2017. Sky Sports. Viitattu 8.6.2022.
13. ↑  OFFICIAL - Hull City sign Jarrod BOWEN on new contract *ghanasoccernet.com*.  28.9.2017. GhanaSoccermet.
14. 1 2  Frost, Will: Player analysis: Hull City's goalscoring winger Jarrod Bowen *totalfootballanalysis.com*.  3.1.2019. Total Football Analysis Magazine. Viitattu 8.6.2022.
15. 1 2  Colman, Jonty: Jarrod Bowen sweeps up at 2019 Hull City awards night *hulldailymail.co.uk*.  7.5.2019. Local World. Viitattu 8.6.2022.
16. ↑  Winners: EFL Awards 2019 *efl.com*.  7.4.2019. English Football League. Viitattu 8.6.2022.
17. ↑  Stone, Simon: Jarrod Bowen: West Ham sign forward from Hull on five-and-a-half year deal *bbc.co.uk*.  31.1.2020. BBC. Viitattu 8.6.2022.
18. ↑  Steinberg, Jacob: West Ham sign Hull forward Jarrod Bowen for £22m on deadline *theguardian.com*.  31.1.2020. The Guardian. Viitattu 8.6.2022.
19. ↑  Gill, Kieran: West Ham 3-1 Southampton: Jarrod Bowen scores on full Hammers debut as David Moyes' side jump out of the relegation zone with their first league win in eight games *dailymail.co.uk*.  29.2.2020. Daily Mail. Viitattu 8.6.2022.
20. ↑  As It Happened: 2021/22 Player Awards brought to you by Betway in aid of the Academy *whufc.com*.  9.5.2022. West Ham United FC. Viitattu 8.6.2022.
21. ↑  Jarrod Bowen admits feeling 'mixed emotions' after England debut as 'special' debut is tinged with disappointment of Nations League defeat by Hungary *dailymail.co.uk*.  5.6.2022. Daily Mail. Viitattu 8.6.2022.
22. ↑  Dogra, Anish: Jarrod Bowen compared to Mohamed Salah as West Ham coach Stuart Pearce says ‘there’s a lot more to come’ from the Liverpool transfer target *talksport.com*.  25.2.2022. talkSPORT. Viitattu 8.6.2022.

  

West Ham United – Englannin Valioliiga
1 Fabiański |
2 Johnson |
3 Cresswell |
4 Zouma |
5 Coufal |
7 Scamacca |
8 Fornals |
9 Antonio |
10 Lanzini |
11 Paquetá |
12 Downes |
13 Areola |
14 Cornet |
18 Ings |
20 Bowen |
21 Ogbonna |
22 Benrahma |
24 Kehrer |
27 Aguerd |
28 Souček |
33 Emerson |
41 Rice |
72 Mubama |
Manageri Moyes